rlitschk/wikidir huggingface dataset:
Dat Amtsgericht Harsfeld weer en Amtsgericht in dat Königriek Hannover. Dat harr sien Seet in Harsfeld. Dat Amtsgericht Harsfeld weer dat Obergericht Stood överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Harsfeld is dor denn blangen dat Amt Harsfeld nee schapen worrn. De Grenzen von Amt un Amtsgerichtsbezirk weren desülven. Dat Amtsgericht Harsfeld is 1859 jüstso as dat Amt Harsfeld oplööst worrn. Von 1859 af an weer dat Amtsgericht Buxthu för den Gerichtsbezirk von dat Amtsgericht Harsfeld mit tostännig. ~1858: Friedrich Ernst Eduard Fromme List von de Amtsgerichten in dat Königriek Hannover Amtsgerichten in’n Obergerichtsbezirk Stood (1852–1879) Bremervöör | Freeborg | Harsfeld (bet 1859) | Himmelpoorten | Buxthu | Jörk | Neehuus | Oosten | Oterndörp (siet 1859) | Stood | Bützfleet (bet 1859) | Wischhoben (bet 1859) | Zeven (siet 1859)
Dat Amtsgericht Solzhusen weer en Amtsgericht in dat Königriek Hannover. Dat harr sien Seet in Solzhusen. Dat Amtsgericht Solzhusen weer dat Obergericht Lümborg överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Solzhusen is dor denn blangen dat Amt Solzhusen nee schapen worrn. De Grenzen von Amt un Amtsgerichtsbezirk weren desülven. Dat Amtsgericht Solzhusen is 1859 jüstso as dat Amt Solzhusen oplööst worrn. Von 1859 af an weer dat Amtsgericht Winsen för den gröttsten Deel von’n Gerichtsbezirk von dat Amtsgericht Solzhusen mit tostännig. Blots de Gemeen Holm is Deel von’n Bezirk von dat Amtsgericht Töst worrn un de Gemenen in dat Kaspel Amelkusen Deel von’n Bezirk von dat Amtsgericht Lümborg. 1852–1859: Friedrich Wilhelm von Bobers List von de Amtsgerichten in dat Königriek Hannover
Dat Amtsgericht Leessem weer en Amtsgericht in dat Königriek Hannover. Dat harr sien Seet in Leessem. Dat Amtsgericht Leessem weer dat Obergericht Veern överornt (na 1879 dat Landgericht Veern). Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Leessem is dor denn blangen dat Amt Leessem nee schapen worrn. De Grenzen von Amt un Amtsgerichtsbezirk weren desülven. Dat Amtsgericht Leessem is 1859 jüstso as dat Amt Leessem oplööst worrn. Von 1859 af an weer dat Amtsgericht Blomendal för den Gerichtsbezirk von dat Amtsgericht Leessem mit tostännig. Dat Gericht hett aver an de sülve Steed wiederbestahn un weer nu blots organisatoorsch dat Gericht in Blomendal ünnerornt. Na de Rieksjustizgesetten von 1877 sünd de Gerichten in dat Düütsche Riek 1879 deelwies nee indeelt worrn. Dor is denn ok en neet Amtsgericht Leessem inricht worrn. Dör de Veerte Verordnung över den Neeopbo von dat Riek von’n 28. September 1939 is to’n 1. November 1939 en groten Deel von’n Gerichtsbezirk an dat Land Bremen fullen. Dat Amtsgericht is mit den Erlass über die Änderung von Gerichtsbezirken von’n 9.
Dat Amtsgericht Wischhoben weer en Amtsgericht in dat Königriek Hannover. Dat harr sien Seet in Wischhoben. Dat Amtsgericht Wischhoben weer dat Obergericht Stood överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Wischhoben is dor denn blangen dat Amt Wischhoben nee schapen worrn. De Grenzen von Amt un Amtsgerichtsbezirk weren nich desülven. To’n Bezirk hebbt de Kaspels Drochters, Hamelwöörden un Kruutsand mit de Öörd Gauensiek, Sietwenn, Theisbrügg, Nindörp, Doornbusch, Wulfsbrook, Hamelwöörden, Gauensiekersand, Neeland, Neelannermoor, Kahlesand, Kruutsand un Wischhobenersand tohöört. För de Kaspels Bützfleet un Aßel un de Öörd, de to de Stoder Karken tohöört hebbt, (Götzdörp, Bützfleet, Fleet, Abbenfleet, Bützfleter Butendiek, Bützfletermoor, Depenbeek, Hasenwinkel, Bützfletersand, Barnkroog, Weth, Aßel, Ritsch, Aßlersand, Brunshüser Butendiek, Stubbenhoff, Snee, Hörn, Stodermoor, Schölisch, Dööshoff, Stodersand) weer dat Amtsgericht Bützfleet tostännig. Dat Amtsgericht Wischhoben is 1859 jüstso as dat Amt Wischhoben oplööst worrn. Von 1859 af an weer dat Amtsgericht Freeborg för den Gerichtsbezirk von dat Amtsgericht Wischhoben mit tostännig. ~1858: Friedrich Emanuel Quaetfaslem List von de Amtsgerichten in dat Königriek Hannover Amtsgerichten in’n Obergerichtsbezirk Stood (1852–1879) Bremervöör | Freeborg
Dit Woort hett noch annere Bedüden: kiek dorför ünner Delhi (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Delhi is de Hööftstadt van de Republiek van Indien en heft een Sünnerstatus van een Unioonsterritoriüm. Dat is een Status tussen den Status van een Stadt als Kalkutta un een Deelstaat als Rajasthan. Het gifft nog enige annere Unioonsterritoriüms in Indien als Pondicherry en Daman & Diu. Nog in de Koloniaaltied van den Engländers, üm 1911, is de Hööftstadt van Calcutta noa Delhi verleggt wodden. Den auden Deel van Delhi word as "Old Delhi" betekend. In "Old Delhi" bevind sik enkele histoorische Gebauwen so als het "roode Fort" en de "Jama Masjid" (frijdags moschee). Met den Vertrek van de Hööftstadt noa Delhi wodde noa Süden hen "New Delhi" gebauwd. Beginnend met een heel groote Plaats "Connaught Place" (een dreedelige Kreisverkiehr) geht het verder noa de "Raj Path" (Konings Weg) en de "Rashtrapati Bhavan" (eenigst de Palast van den Vizekoning, nu den Präsidentenpalast).
Dat Amtsgericht Beers weer en Amtsgericht in dat Königriek Hannover. Dat harr sien Seet op de Borg Beers in Beers. Dat Amtsgericht Beers weer dat Obergericht Leh överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Beers is dor denn blangen dat Amt Beers nee schapen worrn. De Grenzen von Amt un Amtsgerichtsbezirk weren desülven. Dat Amtsgericht Beers is 1859 jüstso as dat Amt Beers oplööst worrn. Von 1859 af an weer dat Amtsgericht Leh för den Gerichtsbezirk von dat Amtsgericht Beers mit tostännig. 1852–1859: Ernst Wilhelm Prott List von de Amtsgerichten in dat Königriek Hannover Amtsgerichten in’n Obergerichtsbezirk Leh (1852–1859) Beers | Beverst | Dorum | Hagen | Leh | Oterndörp
Dat Obergericht Leh weer en Obergericht in dat Königriek Hannover. Dat harr sien Seet in Leh. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Över de Amtsgerichten weren Obergerichten sett. To dat Obergericht Leh hebbt de söss Amtsgerichten Beers, Beverst, Dorum, Hagen, Leh un Oterndörp tohöört. Dat Obergericht Leh is 1859 al wedder oplööst worrn. Von 1859 af an weer dat Obergericht Veern för den Gerichtsbezirk von dat Obergericht Leh mit tostännig. Blots dat Amtsgericht Oterndörp is in’n Bezirk von dat Obergericht Stood wesselt. 1852–1858: Rudolf Wilhelm Julius Reinecke 1858–1859: Johann Heinrich Georg Bernhard Danckert Obergerichten in dat Königriek Hannover Grote Obergerichten Auerk | Celle | Göttingen | Hannover | Hilmssen | Lümborg | Meppen | Neenborg | Ossenbrügge | Ostroe | Stood | Veern Lüttje Obergerichten Dannenbarg | Gosler | Hameln | Leh
Rheingold is en Sort vun den Kulturappel (Malus domestica). De Sömmerappel wurr in Düütschland ut de Öllernsoorten Anton Fischer un James Grieve tücht. Up en intensiv geel Grundfarv is en licht root Deckfarv. De Appel is vergliekswies aromatisch. Rheingold kann in' August arnt wurrn. De Tüchten vun de Appel funn bi Koblenz statt, anbaut wurrd he vör allen in dat Rhienland. List vun de Appelsorten Robert Silbereisen, Gerhard Götz, Walter Hartmann: Obstsorten-Atlas. Verlag Eugen Ulmer, Stuttgart 1996, ISBN 3-8001-5537-0 S. 79 Johann-Heinrich Rolff: Der Apfel - Sortennamen und Synonyme BoD – Books on Demand, 2001 ISBN 3831109567 S. 342
James M. „Jamie“ Anderson (* in New York City) is en US-amerikaanschen Kameramann. He is de Enkel vun den US-amerikaanschen Dramatiker Maxwell Anderson. Anderson hett na sien Schollutbilln en Studium in’t Fack Architektuur an der Syracuse University anfungen, dat he aver na’t eerste Johr wedder afbroken hett. He is denn an de New York University wesselt, üm Kameramann to warrn. Över Kuntakten vun sien Vadder, de es Feernsehspeelbaas arbeit hett, künn he as Assistent bi Howard Zieff anfangen, mit den he en poor Warfspots dreiht hett. De Universität hett he ahn Afsluss verlaten. He hett dorna bi Roger Corman arbeit, bi den he Kamerahelpsmann bi Low-Budget-Filmen weer. In’t Johr 1976 hett he bi de beiden Kummedien Hollywood Boulevard und The Great Texas Dynamite Chase to’n eersten mol eegenverantwoortlich as Kameramann arbeit. Siet de Tiet hett he vör allen Kinofilmen dreiht. Bob Fisher Jamie Anderson op cameraguild.com (engelsch), afropen an’n 30. Dezember 2011 Jamie Anderson in de Internet Movie Database (engelsch) Normdaten: GND: 137523920 (OGND, AKS) | LCCN: no98036901 | VIAF: 81703618/ 114810176, 81703618 | Wikipedia-Personensöök
Ene Hex (anners ok Wickersch/e oder Witsch nöhmt) is en Froonsminsch, de na den Avergloven mit den Düvel in’n Bund steiht, mit geheme Kräft den Mitminschen an Liev un Goot (to’n Bispeel Verdarven vun Feldfrüchten), dör Brand un Unweer schaden, em behexen un sik sülvst in de Gestalt vun ene Katt oder vun en annert Deert verwanneln kann. Karnstück is de Gloov, dat de Hexen mit den Düvel verkehrt, in de Walpurgisnacht (1. Mai) up Bessen oder Zegenbück up’n Blocksbarg riedt, den willen Hexendanz upföhrt un mit den Düvel den Hexensabbat fiert. De Hexengloov weer al in’t Öllerdoom un bi de Germanen allgemeen. In’t frohe Middeloller gung de Kark eernsthaftig gegen den Hexenwahn gegenan, aver laterhen geef dat Theologen, de de Theorie vun de Dämonen upbrochen, un in de Tiet vun de Krüüztöög, as de Lüüd mit de orientaalsche Gedankenwelt in Kontakt keem, do wuss de ole Avergloov sik wedder to ene Volkspsychoos ut. In dat ole mosaische Recht weer för Töveree al ene Straaf vörsehn, un ok dat röömsche Recht leed fast, dat för Töveree, bi de een to Doot keem, de Füürdoot as Straaf antowennen weer. Jüst so seeg dat ok noch dat weltliche un karkliche Gesett in’t
In Brenneree oder ok Destilleree (kort ok Destille) warrt Snaps mit hogen Alkoholandeel herstellt. Grundlaag dorför sünd Stoffen, de eerstmol wenig Alkohol bargt. Dat Hoochkunzentreren vun’n Alkohol löpt na dat Prinzip vun de Destillatschoon. De Vörgang sülvst warrt ok as Brennen betekent. De Beteken Brenneree steiht vör dat Huus, woneem dat Brennen maakt warrt, jüst so aver ok för dat Ünnernehmen sülvst. In en Brenneree warrt normale5rwies nich blots brennt, man all enkelte Schreden vun de Snapsprodukschoon dörföhrt. Dat geiht los mit dat Inköpen un Lagern vun de Rauhstoffen un dat Kontrolleren vun de Gööd. De Utgangsstoffen warrt denn to Meesch verarbeit, un de Sucker in de Meesch warrt to Alkohol vergäärt. Denn eerst folgt dat egentliche Brennen. Dat Destillat warrt dorna to’n Riepen inlagert. Toletzt warrt de Snaps denn filtreert, op en drinkboren Alkoholandeel verdünnt, affüllt un opletzt verdreven. De Bedrief vun en Brenneree warrt na de Brennereeornen regelt. Snaps warrt in Düütschland mit de Brannwienstüer beleggt. Woveel de Produkschoon bestüert warrt, warrt je na Anlaag ünnerscheedlichen bestimmt. De Struktur un de Verdelen vun de Brennrechten hebbt starke histoorsche Wörteln. Bi de ruchweg 29.000 düütschen Affinnbrennereen, de dat vör allen in Süüd- un Süüdwestdüütschland gifft, Warrt de Stüerlast na
Olaf Buhl (* 4. Januar 1953; † 6. August 2014 in Wiesbaden) weer en düütsch Feernsehjournalist un Moderator. Buhl hett Anglistik, Politologie, Pädagogik un Jura studeert. Dornah weer he Volontär bi den ZDF. In de 1980er Johren weer he Korrespondent in dat ZDF-Hööftstadtstudio in Bonn. Later hett he dat ZDF-Landesstudio Hessen leit. Bekannt wurr he as Moderator vun de ZDF-Sennen Kennzeichen D, de he van 1995 bit 2001 modereeren dee. stern.de
De Flagg vun Delaware besteiht ut en sandfarven Ruut up en hellblau Grundflach, worbi in de Midden vun de Raute dat Segel vun Delaware sitt. Ünnerhalv vun de Ruut befind sück in witt Schrift dat Datum 7. Dezember 1787, dat den Dag angifft, an de Delaware as eerst Staat de Verfaaten vun de USA ratifizeert hett. De Farven vun de Flagg reflekteeren de Farven vun de Uniform vun General George Washington. Dat Segel in dat Zentrum vun de Flagg wurr an' 17. Januar 1777 annommen. Dat wiest en Schild mit horizontalen Striepen in Gröön, Blau un Witt. Up den Striepen sünd en Weetengarbe, en Maiskolben un en Oss dorstellt, Symbole för de Landwertschap in Delaware. Över dat Schild befind sück en Segelschipp. De Schild wurrd up de linker Siet vun en Buern un up de rechte Siet vun en Suldaten flankeert. Ünner de Schild steiht dat Motto vun den Staat, „Liberty and Independence“ (Freeheit un Unafhängigkeit). Disse Symbole befinnen sück ok up dat Segel vun Delaware. De gegenwärtige Flagg wurr an' 24. Juli 1913 annommen. All wiels den Amerikaanschen Börgerkrieg harrn Truppen ut Delaware en ähnlich Flagg führt. Delaware Facts and Symbols - State Flag (engelsch) The Delaware State Flag
Hie steht ene List vun vernuimde Börgen in de Provinz Grunneng. De erste Naam is de Naam van de Börg. De tweide Naam is de Naam van't Loog of Stad waar't bi steht. Fraeylemabörg - Slochter Menkemabörg - Uthusen Verhildersum - Lains Nienoord - Like Piloersemabörg (Hamsterbörg) - n Hamm Welgelegen - Hoogsand-Sapmeer Ewsum (ruine) - Middelstum Allersmabörg - Eizinge Coendersbörg - Nüüs Wedderbörg (Hus te Wedde) - Wedde Rensumabörg - Mee Ene Börg is ene lütte Borg in de Provinz Grunneng. Inst wahnde hier de Landaadel, de lokaal t gezag harn. Van de inst 180 Börgen bestahn noch 16. Ene Börg kehm in de meeste Fäll ut en fröheret Bowark, de Steinhus oder stins nöömt warr, de as Sekerheit för de Inwahners un de Inwahners vun't benahberte Dörp dende, op. Wiels disse schulene Funktschoon verschütt gung wiels dat betere Geschütze geev un de Börgen ehr Schuulfunktschoon verloren, worop vun't 14. Jahrhunnert to't Utboen vun't Steinhus övergungen noh en luxuriöset inrichten bleeven, faken döör't anboen vun Flögels oder Doren.
De Oscars 1953 sünd an’n 19. März 1953 in’t RKO Pantages Theatre in Los Angeles vergeven worrn. Dat weer de 25. Oscar-Vergaav, bi de de Filmen ut dat Vörjohr – also vun 1952 – ehrt worrn sünd. Disse Vergaav weer vun Bob Hope un Conrad Nagel modereert. De spoodriekste Film dat Johr weer The Bad and the Beautiful (dt.: Stadt der Illusionen), de mit söss Priesen uttekent worrn is. An’n fakensten vörslahn (neemlich söven mol) weern de Filmen The Quiet Man (dt.: Der Sieger), High Noon (dt.: Zwölf Uhr mittags) un Moulin Rouge Cecil B. DeMille för The Greatest Show on Earth (dt.: Die größte Schau der Welt) Stanley Kramer för High Noon (dt.: Zwölf Uhr mittags) Pandro S. Berman för Ivanhoe (dt.: Ivanhoe – Der schwarze Ritter) John Huston för Moulin Rouge John Ford un Merian C. Cooper för The Quiet Man (dt.: Der Sieger) John Ford för The Quiet Man (dt.: Der Sieger) Cecil B. DeMille för The Greatest Show on Earth (dt.: Die größte Schau der Welt) Joseph L. Mankiewicz för 5 Fingers (dt.: Der Fall Cicero) Fred Zinnemann för High Noon (dt.: Zwölf Uhr mittags) John Huston för Moulin Rouge Gary Cooper för High Noon (dt.:
En Nosing-Glas (vun engelsch nose „Nees“; ok tasting-glas vun engelsch taste „Smack“) is en sünner’t Drinkglas to’n Verkosten vun Snaps. Traditschonell warrt Nosing-Gläs bi’t Verkosten vun Single-Malt-Whisky insett. Ennige Lüüd bruukt disse oort vun Gläs aver geern ok as normal Drinkglas to’n Geneet vun nich-vermischten Snpas as Kunjak, Armagnac, Calvados, Brandy, Tequila oder Rum. Vun de Form her sünd Nosing-Gläs to verglieken mit Sherrytulpen, faken aver ok mit en brederen Buuk. Dordör kann sik dat Aroma in’n Buuk vun’t Glas utbreden und warrt dör de na baven hen smallere Form beter na de Nees föhrt. De Fletigkeit kann in dat Glas licht swenkt warrn. Dordör kann sik dat Aroma beter feesetten, liekers warrt dorbi ok mehr Alkohol afgeven, wat de fienen Nuancen överdecken kann. Dat dünne Glas is ahn Klöör, wat dat Inordnen na Klöör un dat Bewerten vun de Viskosität vun den Snaps lichter maakt. Single-Malt-Whisky warrt normalerwies mit en Temperatur drunken, de ’n beten ünner de Ruumtemperatur liggt. Dör dat dünnwannige Glas kann de Whisky in’n Vergliek to’n Tumbler goot mit de Hand anwarmt warrn. Bi’n Kunjak hett sik dat smalle Nosing-Glas inwtüschen ok gegen den Kunjakswenker dörsett. In Frankriek is dat Nosing-Glas dorför al lang begäng. Dör
Georges Passerieu (* 18. November 1885 in London; † 5. Mai 1928 in Peray) weer en franzöösch Radrennfahrer Passerieu kunn all 1905 de franzöösch Meesterschap vun de Amateure winnen. Een Johr later kreeg he en Profivertrag in en vun de Autohersteller Peugeot betallt Team un wunn in de folgend Johren all tosommen söben Deelstrecken bi de Tour de France. 1906 keem he bi dit Rennen in de Gesamtwertung up den tweeten Platz (blots René Pottier weer beter), 1907 reck he Platz 3 und 1908 de veerten Platz. In dat Johr gelung dat Passerieu as eenzig Fohrer den Anstieg to den Ballon d'Alsace to klimmen, ahn dat he vun sien Rad afstiegen muss. He weer aber nich blots good bi dit groot Rundstreckenrennen. 1907 wunn he ok de beid Rennen Paris–Tours un Paris–Roubaix, 1909 dat Rennen Paris–Dijon und 1913 keem he bi Paris–Tours noch mal up den tweeten Platz (achter Charles Crupelandt). Dornah weer sien Loopbahn to Enn. Bericht vun dat ZDF över de eerste Johren bi de Tour de France Passerieu in de Datenbank vun Radsportseiten.net Georges Passerieu in de Datenbank vun de Tour de France (franzöösch) Normdaten: VIAF: 316442125 | Wikipedia-Personensöök
Kathleen Turner (* 19. Juni 1954 in Springfield, Missouri) is en US-amerikaansche Schauspelersche. Turner is as Dochter vun en Diplomat in verschedene Länner opwossen un hett ehr Kindheit un Jöögd in Kanada, op Kuba, in Washington, Venezuela un England leevt. Wiel se in London op de High School gahn is, hett se regelmatig Theater-Opföhren besöcht un weer vun Theater-Stars as Diana Rigg, Christopher Plummer un Angela Lansbury so andoon, dat se Schauspeelünnerricht an de Central School of Speech and Drama in London nahmen hett. As ehr Vadder doodbleven weer, is de Familie torüch in de USA togen. Dor hett Turner toeerst de Southwestern Missouri State University in Springfield besöcht un möök 1977 ehrn Bachelor of Fine Arts an de University of Maryland Baltimore County. Se is dorna na New York City gahn, woneem se as Kellnersche arbeit hett un in Off-Broadway-Produkschonen speelt hett. 1978 weer se för de Sepenoper The Doctors anstellt, müss aver na blots een Saison wedder gahn. Ehr Kinopremiere harr se 1981 in Lawrence Kasdan sien Film Body Heat, för den se för en Golden Globe vörslahn worrn is. Dormit harr se ehrn Dörbrook. Dör ehr Utsehn, de rookige Stimm un dat dör den Film wunnen Image
Bochotnica is en Dörp in den Süüdoosten vun Polen un liggt in de Gemeen Kazimierz Dolny. Dat liggt up 220 m Hööcht in dat Powiat Puławski in de Woiwodschap Lublin an de Wießel. 2010 leven dor 1.500 Inwahners. Börgermestersche is hüdigendags (2011) Jadiwga Kozak. Category:Bochotnica. Mehr Biller, Videos oder Audiodateien to’t Thema gifft dat bi Wikimedia Commons. Geschicht (poolsch)
Franziska Pigulla (* 6. Mai 1964 in Neuss; † 23. Februar 2019 in Berlin) weer en düütsche Schauspelerin, Nahrichtensprekerin un Synchroonsnackerin. Nah dat Abitur fung se en Studium vun de Germanistik un Anglistik in Berlin an, is denn aber doch hör Vader, den Schauspeler Rainer Pigulla folgt un nehm Schauspeelünnerricht in Berlin. Nah den Afsluss 1988 belegg se wiedere Schauspeelkurse in London. Dor hett se ok för dat düütsch Radio-Programm vun de BBC. 1990 harr se hör Debüt in den Film Dr. M vun Claude Chabrol vör de Kamera. In de Folgetiet hett se vör allen as Sprekerin för verscheeden Feernseh- un Hörfunksenner. Besünners bekannt wurr se Midden vun de 1990er Johren as Moderatorin för den Nahrichtensenner n-tv. To glieker Tiet weer se de Synchroonsnackerin för de US-amerikaansche Schauspelerin Gillian Anderson in de düütsch Faaten vun de Feernsehreeg Akte X – Die unheimlichen Fälle des FBI. Pigulla hör markante, bannig dunkel Stimm wurr dördor mehr anseggt as höt Utsehn. So synchroniseer se ünner annern ok Demi Moore (Enthüllung, Ein unmoralisches Angebot), Mercedes Ruehl (Last Action Hero), Téa Leoni (Deep Impact), Sharon Stone (Begegnungen – Intersection), Kathleen Turner (Marley & ich) un Naomi Campbell. Buterdem hett se hör Stimm ok en
Adolf Freiherr von Wangenheim (* 8. Februar 1927 in Waake; † 18. September 2020 in Chöttingen) weer en düütsch Politiker (CDU). He weer van 1975 bit 1994 Afordneter vun den Landdag in Neddersassen. Von Wangenheim hett de School in Waake un in Göttingen besöcht. An' 21. Februar 1942 stell he, dormals 15 Johr olt, en Upnahmandrag, mit de he to'n 20. April 1944 NSDAP-Liddmaat mit de Liddmaatsnummer 10041589 wurr. Af 1943 wurr he as Luftwappenhelper insett. Buterdem weer he in' Rieksarbeitsdeenst un bit to sien Entlaaten ut de bitisch Kriegsfangenschap bi de Wehrmacht. 1945 fung he en Utbillen in de Land- un Forstwertschap an un sloot dat 1949 as Landwertschapshülp af. Dornah hett he de Höhgere Landbauschool in Witzenhausen besöcht, de he as staatlich prüüft Buer afslooten hett. Siet 1950 hett he den Land- un Forstwertschapsbedriev in Waake führt, den he 1947 vun sien Vader aarvt harr. Buterdem weer he Vörsitter vun mehreren Ünnernehmen. Siet 1955 weer von Wangenheim Liddmaat vun den Raat vun de Gemeend Waake. Van 1973 bit 1976 weer he Ratsherr vun de Samtgemeend Radolfshausen. Van 16. Juni 1975 bit to'b 20. Juni 1994 weer he Liddmaat vun den Landdag Neddersassen in de sien 8. bit 12.
Willy Beutz (* 4. März 1912 in Rüstringen; † 11. Mai 1986 in Willemshaven) weer en düütschen Koopmann un Mäzen. Beutz wurr na sien Bahntje bi en Bank un denn as Marine-Oberreknungsföhrer (1936-1945) an'n 1. Oktober 1945 toeerst Deelhaber un denn van'n 1. Februar 1946 an de allenig Baas van den Friesen-Presse-Vertrieb. He harr op 1957 den Friesen-Verlag neegrünnt. As Vörsitter van de „Unabhängigen Wählergemeinschaft“ weer he van 1960 bit 1972 Maat in'n Ratskring van de Stadt Willemshaven. Van 1945 bit 1982 weer he Baas van de Nedderdüütsch Bühn „Rüstringen“, dat vandagig Theater an't Meer heet. Bit 1980 weer he Präsident van de Landsgruppe Neddersassen-Bremen van'n Nedderdüütsch Bühnbund. Van 1972 an höörte he to den Beirat van't Institut för Nedderdüütsche Spraak in Bremen jüstso an as de Bevensen-Stiftung. Van 1982 an weer he Vörsitter van'n Kuratorium van'n Richard-Ohnsorg-Pries. He kreeg 1972 dat Verdeenstkrüüz 1. Klass van'n Neddersassschen Verdeenstorden, 1978 de Golden Anton-Günther-Gedenkmedaille van de Ollnborgsche Landschup, 1982 de Ehrennadel in Gold un Brillanten van'n Nedderdüütschen Bühnbund Neddersassen-Bremen un de Goldene Gedenkmünze van'n Nedderdüütschen Bühnbund Sleswig-Holsteen. Beutz stift 1975 den Willy-Beutz-Pries to'n Föddern van't Nedderdüütsche Schauspeel. Dat is en Wanderpries tohopen mit en Geldbedragg. De eerste Priesdräger weer 1977 de Nedderdüütsch